::தமிழ், கிரந்தப் பிரச்சினை, தமிழ் விக்கிப்பீடியா எல்லாமே செல்வாவுக்கு முன்பும் இருந்தது. பின்னும் இருக்கும். எனவே கொள்கைகளைப் பற்றிய உரையாடலின் போது கருத்தை முன்வைத்துப் பேசுவதே நேர்மையான போக்காக இருக்கும். ஆனால், கருத்து அடிப்படையில் அணுகாமல், கிரந்தம் தவிர்த்தல் கொள்கையை யார் முன்வைத்தாலும், "தொடர்ந்து பங்களிக்கிறீர்களா, குறுந்தட்டுத் திட்டம் போன்ற குறிப்பிட்ட திட்டத்தில் பங்களிக்கிறீர்களா, நீங்களே கட்டுரை எழுத வேண்டியது தானே, அடுத்தவர் கட்டுரையை மாற்றாதீர்கள், விக்சனரி-விக்கிநூல்கள்-விக்கிமூலத்தில் கிரந்தம் பற்றி எழுத வேண்டியது தானே, ." என்று அணுகுவது சரியா?  
::கிரந்தப் பிரச்சினை -> செல்வா -> அவரிடம் குறை கண்டுபிடிப்பது / அவருக்கு அறிவுரை சொல்வது -> கிரந்தம் தவிர்த்தல் தவறு என்பது போன்ற முறையற்ற உரையாடல் போக்கே தொடர்ந்து வருவது ஏற்புடையது அன்று. இதை நான் செல்வாவுக்காச் சொல்லவில்லை. எந்த ஒரு கொள்கை உரையாடல் / தனிப்பட்ட பங்களிப்பாளருக்கும் இது பொருந்தும். குறிப்பிட்ட ஒருவர் ஆயிரக்கணக்கில் தரவுத்தள கட்டுரைகள் எழுதுவதால் தரம் குறைகிறதா என்ற பிரச்சினை வந்த போதும், அதைத் தனி ஒரு பங்களிப்பாளரில் இருந்து விலகி பொதுவாகவே உரையாடி ஒரு கொள்கையை முன்வைக்க முயன்றோம்.  
::இம்தாத் வைத்துள்ள விமர்சனம் அடிப்படையற்றது என்று பலரும் ஒரு மனதாகச் சுட்டி உள்ளார்கள். அவருடைய விமரிசனமும் அரசியல் நோக்கில் உள்ளதே தவிர, தொழில்நுட்ப நோக்கில் அன்று. எனவே, //இது மீண்டும் நடக்காத வண்ணம், வளர்முகச் செயல்பாடாக இருக்க வேண்டுமென்பதால் “கிரந்தம் நீக்குதலால் ஏற்படக்கூடிய சிக்கல்கள் என்ன. மாற்றினால் முழுமையாகத் திட்டமிட்டு மாற்ற வேண்டும்.” என்று இப்போது சுட்டிக்காட்டப்படுகிறது. இது தொடர்பில்லாத உரையாடல் அல்ல.// என்று இந்த இடத்தில் சுட்டிக்காட்டத் தேவை இல்லை.  
::மாதங்களின் பெயரை மாற்ற முனைந்தது சீர்மை நோக்கியே என்று செல்வா தெளிவாகச் சுட்டியுள்ளார். மார்ச்->மார்ச்சு, டிசம்பர் -> திசம்பர் என்பது எல்லாம் கிரந்த மாற்றமா? முதற்பக்கத்தை முகப்பு என்று மாற்றியது கிரந்த மாற்றமா? இது கிரந்தம் மாற்றுவதால் வரும் பிரச்சினை அன்று. எனவே தான், கிரந்தத்துடன் இப்பிரச்சினையைத் தொடர்புப்படுத்துவம், செல்வாவுடன் தொடர்புப்படுத்துவதும் ஏற்புடையதாகத் தோன்றவில்லை. இது எல்லா மீடியாவிக்கி தளங்களுக்கும் மையப்படுத்திய மொழிபெயர்ப்பு வழிமுறை என்பதால் வரும் சிக்கல். மீடியாவிக்கி விக்கிப்பீடியாவைத் தாண்டி பிற திட்டங்களிலும் பயன்படும் போது இன்னும் கூடுதலான சிக்கல்கள் வரும். தமிழ் விக்கிப்பீடியாவில் பங்களிப்பு அனுபவம் இல்லாத பலர் கூட Translate விக்கியில் பங்கு கொள்கிறார்கள் என்று நினைக்கிறேன். Bureaucrat என்பதைப் படிப்பாளர் என்று மொழிபெயர்த்துள்ளார்கள். இன்னும் பல இடங்களில் சூழல் புரியாமலும் தமிழ் சொற்றொடர் அமைப்புக்கு முரணாகவும் மொழிபெயர்த்துள்ளார்கள் (எடுத்துக்காட்டு: மறந்தீர்களா உங்கள் கடவுச் சொல்லை?). பொதுவாக, மென்பொருளைப் பயன்படுத்தாமல் மொழிபெயர்ப்பில் மட்டும் ஆர்வம் காட்டுவதால் இந்தப் பிரச்சினை வரும். இதே பிரச்சினை இன்னும் பல திறமூல மென்பொருள்கள், திறந்த மொழியாக்கத் திட்டங்களிலும் உண்டு. மீடியாவிக்கி மொழிபெயர்ப்பு விக்கிப்பீடியர்களின் கட்டுபாட்டுக்குள் இருந்த வரைக்கும் இந்தப் பிரச்சினை இல்லை. நாம் இயன்றவரை நல்ல தமிழ் என்று கொள்கை வைத்துக் கொண்டு Translate விக்கி சமூகம் அதற்கு முரணாக இருந்தாலும் பிரச்சினை தான். மொழிநடை என்பதைத் தாண்டி அங்கு மொழிபெயர்ப்பவர்கள் தொழில்நுட்பப் புரிதல் இல்லாமல் மொழிபெயர்த்தார்கள் என்றால் இது போன்ற இன்னும் பல பிரச்சினைகள் வரும். எனவே, இதனை முறையாக அணுகி சரி செய்வதற்கான களம் Translate விக்கி தான். எப்படி மொழிபெயர்க்க வேண்டும், எங்கெங்கு நுட்பத் தொடர்புகள் உள்ளன என்று வழிகாட்டுவதற்கான குறிப்புகள், உதவிப்பக்கங்கள், கொள்கைகளை அங்கு முன்வைத்து ஒருங்கிணைப்பதே சரியாக இருக்கும். நன்றி--இரவி 12:47, 10 பெப்ரவரி 2012 (UTC)  
:: மாதங்கள் மாற்றுவது பற்றி பல முறை உரையாடப்பட்டது. முழுமையாக நுட்பச் சிக்கல்களை அறியாமல் மாற்றி இருந்தாலும் அதில் தவறு இல்லை. அதால் பெரிய மீள முடியாது பாதிப்பு இல்லை. இதை மீண்டும் மீண்டும் மீண்டும் மீண்டும் சுட்டிக்காட்டுவது பண்பல்ல. இதன் உள்நோக்கங்கள் என்ன என்றும் தெரியவில்லை. --Natkeeran 16:17, 10 பெப்ரவரி 2012 (UTC)  
:::இரவியின் கருத்துடன் முழுவதும் உடன்படுகிறேன். சோடாபாட்டில் போன்ற பண்பட்ட (ஆங்கில விக்கியிலும் இங்கும்) பயனரிடம் இதை எதிர்பார்க்கவில்லை. அவரது கருத்துக்களில் தனிப்பட்ட காழ்ப்புணர்வு தெரிகிறது. ஒருவரது விக்கிப் பங்களிப்புகளில் தவறு இருந்தால் திருத்தலாம், தொடர்ந்து பயனர் கூட்டுமுடிவை மீறிச் செயல்பட்டால் தடுக்கலாம். ஆனால் ஒவ்வொரு திட்டத்தையும் இப்படிச் செய்துவிட்டீர்கள், அப்படிச் செய்துவிட்டீர்கள் என்று குறை சொல்ல வேண்டிய தேவை என்ன? செல்வா பேச்சுப் பக்கத்தில் இப்படி மாற்றலாமா, அப்படி மாற்றலாமா என்று கேட்பதையே மற்ற பயனர்களைக் குறை சொல்வது போலவும் இடையூறு செய்வது போலவும் ஒரு தோற்றத்தை உருவாக்கிவிட்டு, இங்கு ஆலமரத்தடியில் உரையாடி முடிவை எட்டி ஒரு பணியைத் தொடங்கிச் செய்யும்போது சில விடுதல்கள் ஏற்பட்டதை ஏதோ குற்றம் செய்ததாகச் சொல்ல வேண்டியதில்லை. விளைவுகள் தெரிந்தே செய்கிறார் என்றால் விக்கிப் பக்கங்கள் முறிய வேண்டும் என்று செய்தார் என்கிறீர்களா? புன்னியாமீனுடைய ஆக்கங்களில் சில குறைகளைத் திருத்தினாலும் தொடர்ந்து கூகுள் கட்டுரைகளைவிட வேகமாக அவர் கட்டுரைகளை ஏற்றிக் கொண்டிருந்ததால் திருத்துவது கடினம் என்பதால் சில மாற்றங்களைப் பரிந்துரைத்ததற்குக் கூட அவர் என் விருப்பப்படி செய்ய விடுங்கள் என்றார். அப்போதுகூட ஒன்றும் சொல்லாமல் இதைச் சொல்வதை என்னவென்று சொல்வது?  
:::சோடாபாட்டில், உங்களுக்கு என் வேண்டுகோள். சற்று நிதானமாக உங்களுக்கு நீங்களே எண்ணிப் பாருங்கள். உங்களுக்குத் தெரியாத கொள்கைகள் இல்லை. ஆனால், கொள்கைகளுக்கு அடிப்படையான விக்கிக் கோட்பாடுகளையும் நீங்கள் அறிவீர்கள் என்றே நம்புகிறேன். (ஆங்கில விக்கியிலேயே கூட பல கொள்கைகள் பின்னால் வந்தவை தாம். அவை சற்று மாறவும் செய்கின்றன.) அவற்றின் அடிப்படையில் நன்னயத்துடன் அணுக வேண்டும். -- சுந்தர் <sup>\பேச்சு</sup> 09:14, 11 பெப்ரவரி 2012 (UTC)